b"\n_START_ARTICLE_\nZunanje izvajanje dejavnosti\n_START_PARAGRAPH_\n'Zunanje izvajanje dejavnosti (outsourcing)' je posebna sodelovalna strategija organizacije, kjer organizacija zaupa zunanjim izvajalcem nekatere dejavnosti, ki jih sicer zmore opravljati tudi sama, pri \xc4\x8demer bolj ali manj ohranja svoje temeljne zmo\xc5\xbenosti._NEWLINE_Angle\xc5\xa1ki izraz outsourcing prevajamo v sloven\xc5\xa1\xc4\x8dino kot zunanje izvajanje, zunanje izlo\xc4\x8danje dejavnosti, zunanja oskrba. Beseda outsourcing je skovanka iz besed zunaj (outside), vir (resource) in uporabljanje (using).\n_START_SECTION_\n\xc4\x8casovni pojav zunanjega izvajanja dejavnosti\n_START_PARAGRAPH_\nPojav zunanjega izvajanja dejavnosti oz. mno\xc5\xbei\xc4\x8dnega izlo\xc4\x8danja dejavnosti se je za\xc4\x8del v za\xc4\x8detku devedesetih let. Pred tem \xc4\x8dasom je bilo zelo malo podjetij, ki bi izvajanje dejavnosti dajale zunanjemu izvajalcu. V preteklosti so dejavnosti, ki so se izlo\xc4\x8dale oz so bile dane v zunanje izvajanje bile predvsem na podro\xc4\x8dju prevoza, \xc4\x8di\xc5\xa1\xc4\x8denja in prehrane. Kasneje, po devedesteih letih se je izlo\xc4\x8danje dejavnosti raz\xc5\xa1irilo tudi na nekatere ostale dejavnosti in sicer: ra\xc4\x8dunovodstvo, kadrovanje, raziskovanje in razvoj,Informatika ipd. Postopoma so bile v zunanjem izvajanju dejavnosti prepoznane mnoge prednosti kar je pospe\xc5\xa1ilo in raz\xc5\xa1irilo podro\xc4\x8dja uporabe zunanjega izvajanja. Zunanje izvajanje dejavnosti se je razvijalo skozi tri faze in sicer skozi takti\xc4\x8dno fazo, strate\xc5\xa1ko fazo in transformacijsko fazo .\n_START_SECTION_\nTakti\xc4\x8dna faza\n_START_PARAGRAPH_\nV preteklosti so se za zunanje izvajanje dejavnosti odlo\xc4\x8dala podjetja, ki so za\xc5\xa1la v finan\xc4\x8dne te\xc5\xbeave. Cilj teh podjetij je bil, da kratkoro\xc4\x8dno zni\xc5\xbeajo stro\xc5\xa1ke, realizirajo denarni priliv z odprodajo sredstev in opreme ter da re\xc5\xa1ijo te\xc5\xbeave z zaposlovanjem. Najpogosteje so bila to ve\xc4\x8dja podjetja, ki so imela potrebo po prekonstruiranju. Pomanjkljivost zunanjega izvajanja dejavnosti v preteklosti je bil ta, da je odnos med naro\xc4\x8dnikom in zunanjim izvajalcem bil precej nedefiniran.\n_START_SECTION_\nStrate\xc5\xa1ka faza\n_START_PARAGRAPH_\nSituacija se je precej za\xc4\x8denjala spreminjati v devedesetih letih. Direktorji podjetij so ugotovili, da z uporabo zunanjega izvajanja dejavnosti pridobijo \xc5\xa1ir\xc5\xa1o kontrolo nad podro\xc4\x8dji poslovanja v podjetju in posledi\xc4\x8dno lahko v ve\xc4\x8dji meri usmerijo pozornost na strate\xc5\xa1ko pomembne naloge. V teh letih je torej takti\xc4\x8den vidik zunanjega izvajanja dejavnosti zamenjal strate\xc5\xa1ki vidik. Pove\xc4\x8dal se je spekter izlo\xc4\x8denih dejavnosti, naro\xc4\x8dnik in izvajalec pa sta postala poslovna partnerja.\n_START_SECTION_\nTransformacijska faza\n_START_PARAGRAPH_\nTa faza predstavlja naprednej\xc5\xa1i pristop k zunanjemu izvajanju dejavnosti. Prednost tega pristopa so inovacije, ki jih v podjetje vna\xc5\xa1a zunanji izvajalec. Zunanje izvajanje tako omogo\xc4\x8da podjetju osvojiti nove trge, ustvariti nove proizvode, spremeniti odnos do zaposlenih, kupcev in poslovnih partnerjev ter omogo\xc4\x8da na splo\xc5\xa1no rast podjetja.\n_START_SECTION_\nPrednosti zunanjega izvajanja dejavnosti\n_START_PARAGRAPH_\nPodjetja se za zunanje izvajanje dejavnosti odlo\xc4\x8dajo zaradi razli\xc4\x8dnih razlogov. Ve\xc4\x8dina podjetij se odlo\xc4\x8di za zunanje izvajanje dejavnosti zaradi ugodnosti na razli\xc4\x8dnih poslovnih podro\xc4\x8djih. Ena izmed glavnih prednosti odlo\xc4\x8danja za zunanje izvajanje dejavnosti je, da podjetje lahko ve\xc4\x8dji del svojih sredstev nameni razvoju svoje osnovne dejavnosti. Zunanje izvajanje dejavnosti prav tako lahko omogo\xc4\x8di naro\xc4\x8dniku zunanjega izvajanje ve\xc4\x8djo fleksibilnost,zunanji izvajalec pa pridobi ve\xc4\x8d znanja, lahko zagotovi vi\xc5\xa1jo kakovost ter ima ve\xc4\x8d izku\xc5\xa1enj na dolo\xc4\x8denem podro\xc4\x8dju kot bi jih naro\xc4\x8dnik lahko pridobil sam. Naro\xc4\x8dnik zunanjega izvajana dejavnosti prav tako lahko razporedi delo na ve\xc4\x8d zunanjih izvajalcev in s tem zmanj\xc5\xa1a tveganje morebitnega lastnega neuspeha. Naro\xc4\x8dnik od zunanjega izvajalca lahko pridobi nove ideje, zamisli, znanje ki bo imelo pozitiven vpliv na podjetje. Podjetje, ki se odlo\xc4\x8di za zunanje izvajanje dejavnosti lahko zmanj\xc5\xa1a in bolj\xc5\xa1e nadzoruje operativne stro\xc5\xa1ke, izbolj\xc5\xa1a se produktivnost in zmogljivost podjetja, lahko pa se tudi izogne problemu odsotnosti notranjega kadra.\n_START_SECTION_\nSlabosti in tveganja zunanjega izvajanja dejavnosti\n_START_PARAGRAPH_\nTe\xc5\xbeave z zunanjem izvajanjem dejavnosti se najpogosteje za\xc4\x8denjajo pojavljati sredi drugega leta sodelovanja. Razlogov za to je ve\xc4\x8d, tako na strani naro\xc4\x8dnika kot na strani izvajalca. \xc5\xa0tevilni avtorji so enotnega mnenja, da je najve\xc4\x8dja nevarnost zunanjega izvajanja dejavnosti v napa\xc4\x8dni izbiri partnerja.Podjetja, ki so poverila dejavnost zunanjemu izvajalcu lahko s\xc4\x8dasoma spoznajo, da so izgubila klju\xc4\x8dne zmo\xc5\xbenosti za proizvajanje ali opravljanje storitev, zunanjim izvajalcem pa ne morejo prepre\xc4\x8diti povezovanja z drugimi tekmeci na trgu dela in prav tako ne morejo samostojno nastopati na trgu dela. Lahko prihaja tudi do izgube nadzora nad zunanjim izvajalcem dejavnosti ali praznih obljub izvajalca. Zunanje izvajanje dejavnosti lahko pripelje do nepri\xc4\x8dakovanih sprememb zlasti v primeru dolgoro\xc4\x8dnih pogodb kjer se lahko zgodi, da se zunanji izvajalec ne more odzvati na spreminjajo\xc4\x8de se zahteve naro\xc4\x8dnika. Ena izmed slabosti zunanjega izvajanja dejavnosti je tudi to, da lahko prihaja do skrivanja informacij s strani zunanjega izvajalca. Zunanji izvajalec lahko pred naro\xc4\x8dnikom zunanjega izvajanja skriva informacije, ki so pomembne za nemoteno poslovanje podjetja.\n_START_SECTION_\nZunanje izvajanje dejavnosti v Sloveniji\n_START_PARAGRAPH_\nVloga zunanjega izvajanja dejavnosti se je v zadnjih dveh desetletjih mo\xc4\x8dno pove\xc4\x8dala kako v svetu tako tudi v Sloveniji. Raziskava je pokazala, da so mnoga slovenska podjetja spoznala prednosti, ki jih prina\xc5\xa1a zunanje izvajanje dejavnosti glede na to, da zunanje izvajanje uporablja kar 88\xc2\xa0% anketiranih podjetij. Zunanje izvajanje dejavnosti ni prisotno samo na podro\xc4\x8dju transporta, \xc4\x8di\xc5\xa1\xc4\x8denja, prehrane, varovanja kot neko\xc4\x8d ampak se je raz\xc5\xa1irilo na ve\xc4\x8dje \xc5\xa1tevilo dejavnosti. Zunanje izvajanje dejavnosti se je tako raz\xc5\xa1irilo na ra\xc4\x8dunovodstvo, pravne storitve, skladi\xc5\xa1\xc4\x8denje, distribucijo, gradnje in vzdr\xc5\xbeevanja informacijske sistema in \xc5\xa1e kaj drugega. Najpogosteje dejavnosti, ki jih podjetja prenesejo na zunanjega izvajalca so na podro\xc4\x8dju \xc4\x8di\xc5\xa1\xc4\x8denja (66%), varovanja (5\xc2\xa0%), informacijske tehnologije (49%), priprava toplih obrokov (41%) in pravne storitve (33%). Zunanje izvajanje dejavnosti se najmanj pojavlja na podro\xc4\x8dju distribucije(8%), razvoja in raziskav (6%), prodajne storitve (4%) in najmanj na podro\xc4\x8dju nadzora kakovosti (3%). Na podlagi teh rezultatov lahko sklepamo da so slovenska podjetja v prvi razvojni fazi zunanjega izvajanja saj gre predvsem za prenos pomo\xc5\xbenih dejavnosti. Pri teh dejavnostih so tveganje in posledice neuspeha precej manj\xc5\xa1i kot pri zahtevnej\xc5\xa1ih dejavnostih.Slovenska podjetja, ki so bila zajeta v raziskavo so prav tako poro\xc4\x8dala o razlogih uporabe zunanjega izvajanja dejavnosti in so kot najpomembnej\xc5\xa1i razlog za uporabo zunanjega izvajanja navedli strategijo zmanj\xc5\xa1anja stro\xc5\xa1kov.  Podjetja so kot pomembne razloge za prenos dejavnosti na tretjo osebo ozna\xc4\x8dili tudi vi\xc5\xa1jo raven kakovosti opravljene storitve, bolj\xc5\xa1e obvladovanje operativnih stro\xc5\xa1kov, izbolj\xc5\xa1ana kakovost izdelka ali storitve, osredoto\xc4\x8danje na klju\xc4\x8dne prednosti podjetja, sprostitev sredstev za druge namene v podjetju. Anketirana podjetja se za zunanje izvajanje dejavnosti ne odlo\xc4\x8dajo predvsem zaradi tega ker niso prepri\xc4\x8dani ali bi bila dejavnost, ki bi jo prenesli na tretjo osebo strate\xc5\xa1ka za njihovo podjetje in zaradi ega ker celoten postopek izbiranja zunanjega izvajalca zahteva preve\xc4\x8d \xc4\x8dasa in stro\xc5\xa1kov.Izsledki raziskave so pokazali, da slovenska podjetja v procesu zunanjega izvajanja sklepajo predvsem kratkoro\xc4\x8dne pogodbe, saj je najve\xc4\x8d pogodb sklenjenih za eno leto (31%)"